text: Sommerhus brændt ned efter lynnedslag
  20 november 2016 kl. 05.48
  Et stråtækt sommerhus i Blåvand er brændt ned til grunden, efter et lyn slog ned i det lørdag aften. 
  Lyn og torden bragede lørdag over vestkysten. Og glimtene på himlen sendte lørdag aften politiet på opgave i Blåvand.
  Politiet modtog klokken 20.17 lørdag aften en melding om, at et lyn var slået ned i et stråtækt sommerhus på Fyrvej i Blåvand.  
   -Faktisk er der en gruppe vidner, der ser, at lynet slår ned, og at sommerhuset efterfølgende begynder at brænde, siger vagtchef Henrik Sønderskov, Syd- og Sønderjyllands Politi, til TV SYD.
  Huset overtændte, og det stod ikke til at redde kunne politiet kort efter konstatere.
  - Det er simpelthen brændt ned til grunden, oplyser Henrik Sønderskov.
  Lørdag morgen rykkede politiet også ud til to brande, hvor lynnedslag ifølge politiet også var årsagen:
  
  Lynet har slået ned i stråtækt sommerhus i Blåvand. Huset er nu overtændt og kan ikke reddes. Brandvæsenet arbejder på stedet. #politidk
  
  